Inna-as umedyaz, Lewnis At-Mengellat : « Zik wa ihedder-itt i wayeḍ, ass-a deg lkaɣeḍ, ad tt-id-afen yineggura », daɣ-netta, inzan, seg wakken, zik, ur ten-rfident ara tira, ddren kan deg ccfayat n yimdanen, llan wid yettbeddilen, ur qqimen ara kan akken i ten-qqaren zik, yerna seg temnaḍt ɣer tayeḍ, tikwal ad tafeḍ yiwen n yinzi mačči akken i t-qqaren deg temnaḍt-a, i t-qqaren deg tayeḍ. D acu kan tikwal, anamek, yettɣimi yiwen-is.